http___www.umas.unist.hr_uncategorized-hr_dogadanja_ostala-dogadjanja_svecana-promocija-104-studenta-umjetnicke-akademije__1.xml
1.1 2.1 3.1 4.1 5.1 6.1 7.1 8.1 9.1 10.1 11.1 12.1 13.1 14.1 15.1
→Link to a list of courses in academic year English programmes - Integrated University Study – Conservation-Restoration - Undergraduate study – Visual Communications Design - Graduate University Study – Visual Communications Design - Undergraduate study – Film and Video - Graduate University Study – Film, Media Art and Animation - Undergraduate study – Sculpture - Graduate University Study – Sculpture - Undergraduate study – Painting - Graduate University Study – Painting - Undergraduate study – Visual Arts and Visual Culture - Graduate University Study – Visual Arts and Visual Culture - Proposal – Undergraduate Study – Music Theory - Proposal – Graduate University Study – Music Theory
1.1 1.2 1.3 1.4 1.5 1.6 1.7 1.8 3.1 4.1 6.1 7.1 7.2 7.3 7.4 7.5 7.6 7.7 7.8 8.1 9.1 9.2 9.3 10.1 10.2 11.1 11.2 12.1 13.1 13.2 14.1 14.2 15.1 15.2 16.1 16.2 16.3 17.1 17.2 17.3 18.1 18.2 18.3 19.1 20.1 20.2 20.3 20.4 20.5 20.6 22.1 23.1 24.1 25.1 26.1 27.1 28.1 29.1 30.1 31.1 32.1 33.1 34.1 35.1 36.1 37.1 38.1 39.1 40.1 41.1 42.1 43.1 44.1 45.1 46.1 47.1 48.1 49.1 50.1
Na Umjetničkoj akademiji u Splitu u petak je održana svečana promocija za 104 studenta. Na svečanosti promotori su bili red. prof. Mateo Perasović, dekan Umjetničke akademije, s prodekanima izv. prof. dr. sc. Davorkom Radicom, doc.Slobodanom Tomićem, doc. Mihovilom Karuzom i izv. prof. Larom Aranzom, a promociji su nazočili prof. dr. sc. Branko Matulić, prorektor Sveučilišta u Splitu za kvalitetu, kulturu i umjetnost te doc. Goran Golovko, intendant splitskog Hrvatskog narodnog kazališta. - http://dalmatinskiportal.hr/vijesti/svecana-promocija-104-studenta-umjetnicke-akademije/2992 - http://www.dalmacijanews.hr/clanak/yjq7-split-promovirana-104-studenta-umjetnicke-akademije#/clanak/yjq7-split-promovirana-104-studenta-umjetnicke-akademije OBRAĆANJE DEKANA DIPLOMANTIMA, 2015. Poštovane magistre, poštovani magistri, od danas i diplomom dokazujete zvanje koje ste htjeli i stekli kroz proces edukacije na Umjetničkoj akademiji u Splitu, pa Vam u ime svih kolega i svoje osobno ime čestitam. Naravno, mi vjerujemo da i Vi vjerujete kako je naš doprinos u Vašem obrazovanju zaokružio jedan dugi ciklus u Vašem životu, od godine sedme. Mišljenja sam da Vas nismo pretjerano izlagali stresu na tom putu uvođenja u stvaralačke procese. Uz dužno poštovanje svih oblika edukacije, mi smo se, valjda po intuiciji opredijelili za interakciju. Vjerujem da je naša akademija, naša mala sveučilišna sastavnica bila prostor u kojemu ste mogli izučavati gradivo koje će Vam pomoći u daljnjem životu. Pri tom ne mislim samo na profesionalnu orijentaciju nego na ukupni život, jer upravo ste ovdje na akademiji sazreli i kao ljudi. Taj uspjeh s ponosom dijelimo s Vašim roditeljima. Vi ste njima i nama pokazali kako možete biti partneri u toj igri učenja i sazrijevanja. Svakako, pred Vama je budućnost! Međutim, današnje diplome s pripadajućim supllementima Vas stavljaju na začelje duge kolone aspiranata za posao. “Širom” su Vam otvorili vrata različiti poslodavci, ali ne nude Vam i dobro organizirani posao u koji ćete se samo uklopiti, nego upravo od Vas očekuju da ga osmislite i njegovom realizacijom participirate u ukupnoj dobiti. Jednostavnijim rječnikom rečeno, čeka Vas puno rada i upitna zarada. Spin-off , spin-out, start-up, pametna specijalizacija, uslužna inovacija, pred-inkubacija, post-inkubacija, klasteri konkurentnosti, centri kompetncije, …….. termini su za koje većina Vas nikad nije niti čula, jer Vas je zanimalo moduliranje glasa, modeliranje materijala, harmonija i višeslojna slika. Zanimali su Vas tragovi prošlosti i suvremene interpretacije, motorika ruke, dinamika pokreta i artikululirani glas. E, pa ovako: Spin-off su tvrtke kojima dominiraju iskusni pojedinci postojećih i stabilnih kompanija i tu se možete samo pridružiti i vjerovati da ste upravo Vi osoba koju trebaju u osvajanju tržišta, spin-out je proces prepoznavanja prilike na putu komercijalizacije, a start-up su tvrtke, barem one uspješne/samoodržive, uglavnom s područja visoke tehnologije i reciprocitetnog rizika. Zahtijevaju malo prostora, puno pameti i nezaobilazni rast kako bi profitirali i opstali na tržištu. Za sada toliko iz pojmovnika Inovacijske strategije RH 2014.-2020. Ako mene pitate, to je prirodno okruženje diplomantima FESB-a, KTF-a, PMF-a i drugih fakulteta s područja znanosti. Akademija se po svom tradicionalnom opredjeljenju tu teže uklapa, teže se mijenja, sporije usvaja tehnološki vokabular pa neravnopravno sudjeluje, najprije u diskursu, a potom i u poslu. Nije mi namjera plašiti Vas od života, samo se pitam. Pitam se u ime umjetnosti, u ime svakog pojedinog stvaralačkog trenutka i u ime doživljaja tih istih trenutaka. Umjetnost je okrenuta kulturi živog dijaloga među ljudima, gotovo tjelesnoj interakciji. Umjetničko djelo se stvara gestom, stavom, oživotvorenjem ideje u naravi. Ono je uvijek artikulirani trag naše namjere: slika, zvuk i pokret. Doslovno smo usidreni u interpretaciji, produkciji i prezentaciji plemenitog stvaralaštva. Dodana vrijednost umjetničke djelatnosti proizlazi iz dobre predstava, uspješnog koncerta, interesantne izložbe, sugestivnog filma, funkcionalnog dizajna i primjerenog, inovativnog stava o svemu. Možemo li, dakle, svojim “poslanjem” barem minimalno partipicirati u održivom razvoju gospodarstva ili ćemo vlastitom kreativnošću i snalažljivošću ravnopravno sudjelovati u rastu tog istog gospodarstva? Stvara li naša djelatnost sama po sebi dodanu vrijednost ili ta novostvorena vrijednost nastaje kao rezultat našeg međusobnog sraza u općoj tržišnoj utakmici? Biva li pobjednik nesrazmjerno nagrađen ili smo svi igrali dobro? Danas govorim neobičnim jezikom, ne spominjem radost stvaranja, posvećenost istraživanju, nemjerljivost udjela zalaganja, smislenost sveukupnog životu u zajednici koju zovemo društvom. Ne spominjem nas kao vrhunske reprezente kulture, nego tek kao sudionike neoliberalne ideologije, jer ako naš rad ne bude mjerljiv parametrima tržišta, u budućnosti ga neća ni biti. Možda tek na par trenutaka u garaži, u potkrovlju ili u mašti. Znam da će dio Vas iskusiti težak život prekarnih radnika, potplaćenih djelatnika resora koji Vam ne pripadaju ni po pameti ni po vokaciji. Odrasli ste ljudi, školovani ljudi, ne dozvolite da Vam ponos na visoko obrazovanje i postignute vrijednosti umanji pragmatični interes sredine koja će Vam sutra puniti glavu idejama da ste obični povremeni agencijski zaposlenici lišeni temeljnih prava na izbor, na misao i kreaciju. Oduprite se toj pošasti. Budite uporni, budite radišni. Nove ideje ne proizlaze iz ničega. One bujaju na pažljivo njegovanom humusu, rastu po logaritamskoj spirali, generiraju božanske proporcije i ujednačenim ritmom se šire u beskraj, a beskraj je medij u kojemu ste uronjeni cijelim bićem. Mislite glavom i slušajte svoje srce! Akademski naziv sveučilišni prvostupnik/ca (baccalaureus/a) steklo je 60 studenata. - Preddiplomski sveučilišni studij Vizualnih komunikacija: Borota Marko, Damjanović Zdravka, Listeš Tin, Mateša Domenika, Rogić Lara, Stojak Duje, Ukić Martina i Celić Nikola - Preddiplomski sveučilišni studij Film i video: Batalić Valentina, Kaštelan Andrea, Kotarac Marija, Kundić Duje, Ladišić Tomislav, Leko Mario, Lizde Glorija, Meštrović Viktorija, Pelicarić Hrvoje i Šitum Šimun - Preddiplomski sveučilišni studij Puhački instrumenti – flauta: Faktor Martina, Stojić Dunja i Velić Dunja - Preddiplomski sveučilišni studij Gitara: Andrijašević Martin i Cetinić-Koća Goran - Preddiplomski sveučilišni studij Glasovir: Babić Sanja, Franjković Tena, Vrca Josipa i Žunić Iva - Preddiplomski sveučilišni studij Glazbena pedagogija: Blašković Ivica, Erić Jelena, Kalebić Mladen, Miše Maja i Paladin Ana Marija - Preddiplomski sveučilišni studij Glazbena teorija: Huljić Hana, Ivanišević Stela, Jurić Jelena i Krolo Lana - Preddiplomski sveučilišni studij Kiparstvo: Čavka Vinka, Radica Luka, Rakidžija Anja i Vitaljić Denis - Preddiplomski sveučilišni studij Puhački instrumenti – klarinet: Karažinec Viktor - Preddiplomski sveučilišni studij Likovna kultura i likovna umjetnost: Aljinović Lina, Bilonić Silvia, Bogdan Mia, Cerić Dea, Duboković Dominik, Ozretić Marina, Sokol Katarina i Videc Nika - Preddiplomski sveučilišni studij Slikarstvo: Bakulić Lovre, Kevo Ivana, Lončar Gabrijela, Miolin Ivana, Perišin Ana, Vidović Tea i Zdunić Igor - Preddiplomski sveučilišni studij Solo pjevanje: Ivas Bjanka i Tranfić Joško - Preddiplomski sveučilišni studij Gudački instrumenti – violina: Marija Čače - Preddiplomski sveučilišni studij Gudački instrumenti – violončelo: Anthony Havelka Akademski naziv magistar/magistra steklo je 44 studenta. - Diplomski sveučilišni studij Dizajn u novim medijima: Sužnjević Andrea - Diplomski sveučilišni studij Film, medijska umjetnost i animacija: Gamulin Pino - Diplomski sveučilišni studij Puhački instrumenti – flauta: Korać Hasanović Tina i Lakić Ana - Diplomski sveučilišni studij Gitara: Dragan Mamuza - Diplomski sveučilišni studij Glazbena teorija: Galić Jelena i Qivlaku Gentijana - Diplomski sveučilišni studij Gluma: Brajčić Bojan, Eranović Pere, Grubišić Duje, Kačan Matija,Nejašmić Banić Marjan, Vuković Danijela i Lara Živolić - Diplomski sveučilišni studij Kiparstvo: Bakija Adna, Myšičkova Lucija, Popović Milivoj, Radan Edi, Srdanović Mario i Šušnjara Kristina - Diplomski sveučilišni studij Puhački instrumenti – klarinet: Jelavić Šako Davor i Tomić Gabrijel - Integrirani sveučilišni preddiplomski i diplomski studij Konzervacija i restauracija: Gudelj Petar, Krešić Stjepan, Miloš Antonio, Ojdenić Petar, Pehnec Vedran, Schmidt Sara i Vodušek Danijel - Diplomski sveučilišni studij Likovna kultura i likovna umjetnost: Drmić Tomislava, Jaman Sanja, Klisović Žana, Kopi Andrea, Kudelik Magdalena, Mikulić Eva, Ostojić Maja i Pogorelić Katarina - Diplomski sveučilišni studij Slikarstvo: Brnić Vinka, Klarić Blaž, Merc Sanja, Miloš Anita i Mišura Oliver - Diplomski sveučilišni studij Solo pjevanje: Teskera Antonija - Diplomski sveučilišni studij Gudački instrumenti – violončelo: Benzon Petra